É dzām bɛ̄ɛ̄ yā myābɔ lə́ nə̄ nâ: myǎdzála bibə́gē âlatâr Ǹtondôbə, mǐ yóno, mǐ síŋili, amú ā təb bəbə̂ bifái byáán ai ánɔ̌ŋ byā á mɔ́ máán. 14Mínā nâ: “Ású dzé ?” Amú Ńtondôbə anə́ wúsinɛd á zāŋ mína nyɔ́ ńgāl, miníngá yǎ ábǒg énânga dóe, ńdɔ o ngádug nyé, a fyáŋán bɔ̌ naa a ngábə́ nyɔ́ ńgál ai miníngá elad amvóé dzóe. 15Ngǎ Ńtondôbə a ngákom ekokoma dzídzīā yā é bə̄lə́ miǹson ai m̀vəbə ényiŋ ? Ekokoma dzídzīā tē yádzə̄ŋ dzé ? Mvɔŋ bod yǎ yāsɔ́ ábə Zambá. Kámán hḿ ai enyiŋ. Ńdɔ̄ fə eki tə bɔ̂ mədugán ai miníngá yǎ ábǒg énânga dóe. 16Amú átsam álūg ású zíŋ, Ǹtondôbə, Zambá Ísraɛ̂l énye a kɔ́bɔ, é nə anə́ wakág éwɔ̄man dzóe ai étíbílí, Ǹtondôbə miǹkunda énye a kɔ́bɔ. Kámán hḿ enyiŋ, ńdɔ fə tə myǎbad tɔbɔ́ bəfiŋili.